Hesperian Health Guides ni mɔgɔ minnu ye gafe in labɛn min tɔgɔ ko “Dɔgɔtɔrɔ tɛ sigida min na”, olu bɛɛ y’a jira ko mɔgɔ o mɔgɔ mana nin gafe in labaara, ko olu tɛ jɔ seereya kɔrɔ i ye.
I n’a fɔ bɛɛ n’i danyɔrɔ don, furakɛlaw kelen kelen bɛɛ ka kan ka u tilen ani ka u kɔnɔ jɛya u ni u ka mɔgɔ furakɛtaw cɛ. Fɔcogo wɛrɛ la, u ka kan ka dan u ka dɔnta ma furakɛli la. Aw ka kan ka furakɛla jolenw ka dɛmɛ ɲini ni a kɛra ko aw ka banabagatɔ mako bɛ furakɛli dɔ la aw tɛ se min na. Aw ka kan ka sigida furakɛla wɛrɛw ni u ka kɛnɛyasow ka ladilikan ɲini furakɛliw kan minnu ka ɲi sigida la. Furakɛli cogoya caman bɛ sɔrɔ nin gafe kɔnɔ, nka gafe si tɛ yen min bɛ se ka bila kɛnɛya kalan nɔ na, min kɔlɔsilen don karamɔgɔ jolen dɔ fɛ. Aw kana aw ka kɔlɔsili, ni aw gafe kalan ni mɔgɔw lamɛnni ni ɲini wɛrɛw jɔ cogoya si la.
Gafe in tigi ye Hesperian Health Guides. Gafe in lacayali yamariya bɛ olu dɔrɔn de bolo.
Hesperian Health Guides bɛ se ka yamariya di aw ma a’ ka a lacaya, a’ ka segin a sɛbɛnni kan ani ka a fan dɔ walima a fan bɛɛ labɛn ka fara a jaw kan ka kɛɲɛ aw ka sigida taabolow ma, nka o k’a sɔrɔ a’ ka laɲini tɛ waariɲini ye walima a’ ka ŋaniyaw ni Hesperian mɔgɔw ka laɲiniw kana fɔ ɲɔgɔn kɔ, ani o k’a sɔrɔ a’ ni Hesperian mɔgɔw bɛnna a baara kɛli kan. (A’ ye a ɲɛɲini www.hesperian.org/about/open-copyright kan.)
Sani a’ ka gafe bayɛlɛmali walima a fan dɔ walima a bɛɛ labɛnni daminɛ, an b’a ɲini i fɛ i ka Hesperian Health Guides kumaɲɔgɔnya walasa a’ ka baara kana na caya, nka a’ fana bɛ se ka u ka ladilikanw sɔrɔ ani ka kɛnɛya hakilina kuraw sɔrɔ. A’ ye kalanbolo ni hakilina wɛrɛ minnu bɛ a’ bolo ka bɔ gafe wɛrɛ kɔnɔ, a’ bɛ olu ci an ma.
Ni aw ye sigida kɛnɛyabaarakɛla ye walima dɔgɔtɔrɔ, denba walima mɔgɔ o mɔgɔ ni hakilinaw ni kɛcogow bɛ aw bolo gafe in labaaracogo kan ka bɛn aw ka sigida ka laɲiniw ma, aw bɛ se ka bataki ci an ma an sigiyɔrɔ la. A’ ni ce a’ ka dɛmɛ la.
matt@dokotoro.org
📖 Gafe kɔnɔkow
← Segin kɔfɛ | Taa ɲɛfɛ →
bam_Latn bam_Latn bam_Latn bam_Latn bam_Latn bam_Latn zho_Hans dyu_Latn bam_Latn